Kenitter

Kenitter er et folk som er nevnt i Bibelen. 

Bibelen gir ingen direkte opplysninger om deres opprinnelse eller avstamming. De kan ha vært en nomadestamme som holdt til i Den arabiske ørken mellom Sinai og det sørlige Palestina. 

De nevnes i 1. Mosebok 15, 18-21 som en stamme som bodde i det lovede land på Abrahams tid. De blir senere i noen tilfeller satt i forbindelse med midjanittene. Jetro blir omtalt både som midianitt og som kenitt. 

Noen av kenittene i Bibelen er Heber, ektemannen til Jael (en kvinne i dommertiden), og Rekab, stamfar til rekabittene.

Oldtidsfolk
Folkeslag i Den hebraiske bibel